ข้อใดกล่าวถึงหุ้นนอกตลาดไม่ถูกต้อง
ก. ความผันผวนต่ำ

ข. มี upside ด้านมูลค่าที่สูงกว่าบริษัทใหญ่ ๆ

ค. มักจะมีความใกล้ชิดและสร้างการเปลี่ยนแปลงต่อบริษัทที่เข้าลงทุนได้สูง 

ง. มักให้ผลตอบแทนชนะตลาดหุ้นโลกในระยะยาว

จ. ลงทุนในหุ้นของบริษัทนอกตลาดหลักทรัพย์
คำตอบที่ถูกต้องคือ ก.  เพราะความผันผวนต่ำ เป็นคุณสมบัติของอสังหาริมทรัพย์นอกตลาด เนื่องจากไม่ได้ถูกซื้อขายในตลาดหลักทรัพย์ ราคาไม่ได้เคลื่อนไหวตามข่าวและการเก็งกำไร โดยส่วนใหญ่ราคาจะเคลื่อนไหวตามปัจจัยพื้นฐาน ส่วนข้ออื่น ๆ กล่าวถึงหุ้นนอกตลาด

Private Equity หรือ หุ้นนอกตลาด เป็นการลงทุนในหุ้นของบริษัทนอกตลาดหลักทรัพย์ บริษัทนอกตลาดมักให้ผลตอบแทนชนะตลาดหุ้นโลกในระยะยาว การลงทุนในหุ้นนอกตลาดจะได้ผลตอบแทนจากการลงทุนในบริษัทขนาดเล็กที่มีศักยภาพสูง และมี upside ด้านมูลค่าที่สูงกว่าบริษัทใหญ่ ๆ การเข้าลงทุนในหุ้นนอกตลาดของกองทุนมักจะมีความใกล้ชิดและสร้างการเปลี่ยนแปลงต่อบริษัทที่เข้าลงทุนได้สูง โดยส่วนใหญ่แล้วแตกต่างจากการลงทุนในหุ้นในตลาดที่เป็นการซื้อขายหุ้นจากนักลงทุนรายอื่น ซึ่งไม่ได้ส่งผลบวกโดยตรงดังเช่นการลงทุนในหุ้นนอกตลาด

การเข้าไปลงทุนในหุ้นนอกตลาดมีทางเลือกหลายแบบ เช่น เข้าไปลงทุนในช่วงตั้งต้นกิจการ (Venture Capital) ลงทุนในช่วงที่บริษัทเติบโต (Growth Capital) หรือแม้แต่การร่วมทุนโดยการเข้าซื้อกิจการในช่วงบริษัทที่มีกระแสเงินสดมั่นคง (Buyout)
ความรู้ทางการเงิน